BDMS บวกกว่า 3% โบรกฯ เชียร์ซื้อ อัพเป้าใหม่ 26 บ. ชู Defensive Play
BDMS บวกกว่า 3% โบรกฯ เชียร์ซื้อ อัพเป้าใหม่ 26 บ. พร้อมชู Defensive Play คาดกำไรปี 61 โตแจ่ม ล่าสุด ณ เวลา 11.23 น. อยู่ที่ 23.10 บาท บวก 0.70 บาท หรือ 3.12% สูงสุดที่ 23.20 บาท ต่ำสุดที่ 22.50 บาท ด้วยมูลค่าซื้อขาย 1.06 พันล้านบาท
8 มี.ค. 2561

ผู้สื่อข่าวรายงานว่า ราคาหุ้น บริษัท กรุงเทพดุสิตเวชการ จำกัด(มหาชน) หรือ BDMS ล่าสุด ณ เวลา 11.23 น. อยู่ที่ 23.10 บาท บวก 0.70 บาท หรือ 3.12% สูงสุดที่ 23.20 บาท ต่ำสุดที่ 22.50 บาท ด้วยมูลค่าซื้อขาย 1.06 พันล้านบาท

โดย บล.โนมูระ พัฒนสิน ระบุในบทวิเคราะห์ แนะนำซื้อ BDMS และปรับเพิ่มราคาเป้าหมายเป็น 26 บาท จากเดิม 23.20 บาท และถือว่าเป็น Defensive Play ที่ดี ในภาวะที่ตลาดผันผวน โดยมี PER ปี 61 ที่ 39 เท่า ยังต่ำกว่าอดีตที่สูงกว่า 40 เท่า
รวมทั้งคาดว่ากำไรปกติปีนี้จะกลับมาเติบโต 12% จากทั้งจำนวนผู้ป่วยในและนอก ผนวกกับค่ารักษาเพิ่มขึ้น รวมถึงภาระดอกเบี้ยปีนี้จะลดลง โดยรวมจะชดเชยผลขาดทุนช่วงแรกของการเปิด OPD wellness ได้
ทั้งนี้ในระยะสั้นคาดกำไรไตรมาส 1/61 จะเพิ่มทั้งเมื่อเทียบจากไตรมาสก่อนและเทียบจากปีก่อน โดยมี Indicator ที่ดี สภาพอากาศแปรปรวนและโรคระบาดที่ผ่านมา คาดรายได้ 2 เดือนแรกปี 61 เพิ่มขึ้นแล้ว 10% เมื่อเทียบจากปีก่อน